**Alternativet Fyn**

Årsmøde 24.03.2021

Bestyrelsens beretning:

Bestyrelse på 5 personer blev valgt ved årsmødet d. 22. juni 2020, og vi konstituerede os samme aften med Jesper Tholstrup som formand, Hanne Høfsten som kasserer og Jes Romme, Dan Eskekilde og Liv Krogshede som bestyrelsesmedlemmer samt Camilla Madsen som suppleant.

Vi havde et online-møde i august, hvor vi løst talte om, hvordan vi skulle gribe bestyrelsesarbejdet an. Vi besluttede at opsige vores depot hos BOXIT i Odense for at spare penge (kr. 1687,50 mdl.) Noget af depotets indholdet blev kasseret, plakaterne fandt ny plads i Odense, resten blev opmagasineret hos Jesper.

Vi ville gerne holde jævnlige møder, men besluttede alligevel, at mødes efter behov.

I september afholdt vi et møde hos Jes, hvor kun 3 deltog. Det blev derefter klart, at vi fremover kun var 3 i bestyrelsen. Liv havde meldt sig ud af Alternativet, og Dan var optaget på anden vis, og havde ikke længere tid og overskud til at deltage i bestyrelsesarbejdet.

Gassen gik af ballonen.

Siden mailede vi sammen, når der var beslutninger, der skulle tages.

Josephine Fock valgte at gå af, og medlemsskaren dalede igen.

Vi holdt møde med vores delegerede i Hovedbestyrelsen Erik Stent Pedersen i november, hvor han gav en tilbagemelding vedr. arbejdet i HB, men vi fik også diskuteret tanker og ideer i forhold til det fremtidige kredsbestyrelsesarbejde på Fyn. Bl.a.: muligheden for at flere lokalforeninger kunne slutte sig sammen til større enheder; hvordan vi kan skabe interesse for aktivisme og kredsens opgave med at støtte op om lokale kandidater.

Derefter er der ikke sket noget i bestyrelsen.

I 2020 bliver Alternativets lokalforeninger Østfyn og Faaborg-Midtfyn nedlagt grundet manglende aktivitet blandt medlemmerne.

Jesper Tholstrup, Jes Romme og Hanne Høfsten